સાઉથ મુંબઈની સરખામણી મારાથી આપોઆપ રીતે ન્યુ યૉર્કના મૅનહટન અને લંડનના હાઇડ પાર્ક એરિયા સાથે થઈ જતી હોય છે. આ જ કારણે હું જ્યારે અમેરિકા કે લંડન જાઉં ત્યારે મને મૅનહટન અને હાઇડ પાર્કમાં રહેવાનું વધુ પસંદ પડતું હશે એવું મારું માનવું છે. હાઇડ પાર્કમાં સવારના ભાગમાં જે રીતે જૉગર્સ આવે છે એવી જ રીતે સાઉથ મુંબઈમાં રેસર્કોસ પર જૉગર્સ હોય છે. સવારનું આહ્લાદક વાતાવરણ પણ લગભગ ફૉરેનના એ એરિયા જેવું જ. જો મને કહેવામાં આવે કે સાઉથ મુંબઈ છોડીને મારે સબર્બમાં કે પછી બીજા કોઈ શહેરમાં રહેવા જવાનું છે તો હું કોઈ કાળે પસંદ ન કરું. બિઝનેસ પર્પઝથી પણ, રિલેટિવ પર્પઝથી પણ અને ઇમોશનલ પર્પઝથી પણ એટલું જ.